ഹരിയാന മുഖ്യമന്ത്രിക്കെതിരേ കര്ഷകര് ലാത്തിച്ചാര്ജില് നിരവധിപ്പേര്ക്ക് പരുക്ക് ന്യൂഡല്ഹി: ഹരിയാന മുഖ്യമന്ത്രി മനോഹര്ലാല് ഖട്ടാര് ഉള്പ്പെടെയുള്ള ബി.ജെ.പി. നേതാക്കള് പങ്കെടുത്ത കര്ണാലിലെ ചടങ്ങില് കര്ഷക പ്രതിഷേധം. പോലീസ് നടത്തിയ ലാത്തിച്ചാര്ജില് നിരവധി പേര്ക്ക് പരുക്ക്. ഇതില് പ്രതിഷേധിച്ചു ഹരിയാനയിലെ റോഡുകള് കര്ഷകര് ഉപരോധിച്ചു. മുനിസിപ്പല് കോര്പറേഷന് തെരഞ്ഞെടുപ്പുമായി ബന്ധപ്പെട്ട് മുഖ്യമന്ത്രി ഉള്പ്പെടെയുള്ളവര് പങ്കെടുത്ത ചടങ്ങിലായിരുന്നു കര്ഷക ഉപരോധം. വാഹന വ്യൂഹം തടഞ്ഞ കര്ഷകരെ നേരിടാന് പോലീസെത്തിയതോടെ സംഘര്ഷമായി. ലാത്തിച്ചാര്ജില് നിരവധിപ്പേര്ക്കു പരുക്കേറ്റു. പ്രതിഷേധക്കാര് സര്ക്കാര് നിശ്ചയിച്ച സ്ഥലപരിധിക്ക് അപ്പുറം കടന്നാല് അവരുടെ തലക്കടിക്കണമെന്ന ഡ്യൂട്ടി മജിസ്ട്രേറ്റ് നിര്ദേശം നല്കുന്ന വീഡിയോയും കര്ഷകര് പുറത്തു വിട്ടിട്ടുണ്ട്. ലാത്തിച്ചാര്ജില് പ്രതിഷേധിച്ചുള്ള കര്ഷകരുടെ റോഡ് ഉപരോധം ദേശീയ പാത മൂന്ന്, ഡല്ഹിഅമൃത്സര് ഹൈവേ, ശംഭു ടോള് പ്ലാസ എന്നിവിടങ്ങളില് മണിക്കൂറുകറോളം ഗതാഗത തടസം സൃഷ്ടിച്ചു. കര്ണാല്, പാനിപ്പത്ത്, അംബാല ടോള് പ്ലാസകള് കര്ഷകരുടെ പ്രതിഷേധത്തെ തുടര്ന്ന് ഇന്നലെ പ്രവര്ത്തനം നിര്ത്തിവച്ചു.